CELEX: 62011CN0469
Language: et
Date: 2011-09-14 00:00:00
Title: Kohtuasi C-469/11 P: Evropaïki Dynamiki — Proigmena Systimata Tilepikoinonion Pliroforikis kai Tilematikis AE 14. septmebril 2011 esitatud apellatsioonkaebus Üldkohtu (esimene koda) 22. juuni 2011 . aasta määruse peale kohtuasjas T-409/09: Evropaïki Dynamiki — Proigmena Systimata Tilepikoinonion Pliroforikis kai Tilematikis AE versus Euroopa Komisjon

12.11.2011   
            
            
               ET
            
            
               Euroopa Liidu Teataja
            
            
               C 331/13
            
         Evropaïki Dynamiki — Proigmena Systimata Tilepikoinonion Pliroforikis kai Tilematikis AE 14. septmebril 2011 esitatud apellatsioonkaebus Üldkohtu (esimene koda) 22. juuni 2011. aasta määruse peale kohtuasjas T-409/09: Evropaïki Dynamiki — Proigmena Systimata Tilepikoinonion Pliroforikis kai Tilematikis AE versus Euroopa Komisjon
   (Kohtuasi C-469/11 P)
   2011/C 331/22
   Kohtumenetluse keel: inglise
   
      Pooled
   
   
      Apellant: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (esindaja: Δικηγόρος N. Korogiannakis)
   
      Teine menetlusosaline: Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu määrus kohtuasjas T-409/09;
            
         
               —
            
            
               lükata tagasi komisjoni esitatud vastuvõetamatuse vastuväide;
            
         
               —
            
            
               saata kohtuasi tagasi Üldkohtule sisulise otsuse tegemiseks;
            
         
               —
            
            
               mõista apellandi kohtukulud ja muud kulud, sh esialgse menetlusega seotud kulud välja komisjonilt, isegi kui käesolev apellatsioonkaebuse jäetakse rahuldamata, ning ka apellatsioonimenetluse kulud, kui käesolev apellatsioonkaebus rahuldatakse.
            
         
      Väited ja peamised argumendid
   
   Apellant väidab, et vaidlustatud kohtumäärus tuleb tühistada järgmistel põhjustel:
   
               —
            
            
               Üldkohus rikkus õigusnormi, kui ta ei kohaldanud kodukorra artikli 102 lõiget 2, mis viitab menetlustähtaegade pikendamisele seoses suurte vahemaadega kümne päeva võrra, selleks et tuvastada Euroopa institutsioonide lepinguväline vastutus;
            
         
               —
            
            
               Üldkohus rikkus võrdse kohtlemise ja õiguskindluse põhimõtete, kui ta ei kohaldanud kodukorra artikli 102 lõiget 2;
            
         
               —
            
            
               Üldkohus rikkus õigusnormi, kui ta nõustus, et aegumistähtaeg hakkas kulgema hetkest, mil komisjoni otsus apellandi pakkumuse tagasilükkamise kohta apellandile edastati.